CELEX: 32014R0112
Language: lt
Date: 2014-02-04 00:00:00
Title: 2014 m. vasario 4 d. Komisijos įgyvendinimo reglamentas (ES) Nr. 112/2014 dėl tam tikrų prekių klasifikavimo Kombinuotojoje nomenklatūroje

7.2.2014   
            
            
               LT
            
            
               Europos Sąjungos oficialusis leidinys
            
            
               L 38/18
            
         
      KOMISIJOS ĮGYVENDINIMO REGLAMENTAS (ES) Nr. 112/2014
   2014 m. vasario 4 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba kurioje ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;
            
         
               (3)
            
            
               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
            
         
               (4)
            
            
               reikėtų nustatyti, kad šio reglamento nuostatų neatitinkančia privalomąja tarifine informacija jos turėtojas galėtų dar tam tikrą laikotarpį remtis, kaip nustatyta Tarybos reglamento (EEB) Nr. 2913/92 (2) 12 straipsnio 6 dalyje. Toks laikotarpis turėtų būti trys mėnesiai;
            
         
               (5)
            
            
               šiame reglamente numatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Remiantis Reglamento (EEB) Nr. 2913/92 12 straipsnio 6 dalimi, privalomąja tarifine informacija, neatitinkančia šio reglamento nuostatų, dar galima remtis tris mėnesius po šio reglamento įsigaliojimo.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2014 m. vasario 4 d.
      
         
            Komisijos vardu Pirmininko pavedimu
         
         Algirdas ŠEMETA
         
         
            Komisijos narys
         
      
   
   
      (1)  OL L 256, 1987 9 7, p. 1.
   
      (2)  1992 m. spalio 12 d. Tarybos reglamentas (EEB) Nr. 2913/92, nustatantis Bendrijos muitinės kodeksą (OL L 302, 1992 10 19, p. 1).
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Spalvoto vaizdo monitorius, kurio apytiksliai matmenys 71 × 45 × 11 cm, su skystakristaliu vaizduokliu (LCD), kurio ekrano įstrižainė apie 75 cm (30 colių), ir:
                  
                              —
                           
                           
                              savoji skyra 1 280 × 768 pikselių,
                           
                        
                              —
                           
                           
                              galima skyra 640 × 480, 800 × 600, 1 024 × 768 ir 1 280 × 768 pikselių,
                           
                        
                              —
                           
                           
                              pritaikytas NTSC, PAL ir SECAM televizijos standartams,
                           
                        
                              —
                           
                           
                              palaikomi vaizdo režimai: 480i, 480p, 576i, 576p, 720p ir 1 080i,
                           
                        
                              —
                           
                           
                              kraštinių santykis 15:9,
                           
                        
                              —
                           
                           
                              taško žingsnis 0,5025 mm,
                           
                        
                              —
                           
                           
                              atsako trukmė 25 ms,
                           
                        
                              —
                           
                           
                              skaistis 450 cd/m2,
                           
                        
                              —
                           
                           
                              kontrastas 350:1,
                           
                        
                              —
                           
                           
                              horizontalusis ir vertikalusis matymo kampas 170°,
                           
                        
                              —
                           
                           
                              įdėtinio vaizdo (angl. PIP) funkcija,
                           
                        
                              —
                           
                           
                              įmontuotas garso stiprintuvas,
                           
                        
                              —
                           
                           
                              su įjungimo ir valdymo mygtukais.
                           
                        Monitoriuje įrengtos šios sąsajos:
                  
                              —
                           
                           
                              DVI-D,
                           
                        
                              —
                           
                           
                              D-Sub mini,
                           
                        
                              —
                           
                           
                              BNC (analoginė RGB),
                           
                        
                              —
                           
                           
                              sudėtinė RCA arba S-Video,
                           
                        
                              —
                           
                           
                              komponentinė BNC,
                           
                        
                              —
                           
                           
                              2 RCA stereo lizdų poros ir 1 mini stereo lizdas,
                           
                        
                              —
                           
                           
                              išorinių garsiakalbių lizdai,
                           
                        
                              —
                           
                           
                              RS-232 jungtis valdymo signalams priimti.
                           
                        Monitorius yra su fiksuotu stovu be kreipiamojo ir sukamojo mechanizmo ir pateikiamas su nuotolinio valdymo pultu.
                  Monitoriuje nėra vaizdo tiunerio ar kitų elektroninių televizinio signalo apdorojimo įtaisų.
                  Monitorius skirtas naudoti informacijos rodymui, kaip antai prieigos prie viešosios informacijos vietose, mažmeninėje prekyboje, finansų biržose, oro uostuose ir verslo renginiuose. Atlikdamas šią funkciją monitorius gali rodyti signalus, gaunamus iš automatinio duomenų apdorojimo (ADA) mašinų ir iš kitų vaizdo šaltinių.
               
               
                  8528 59 31
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis ir KN kodus 8528, 8528 59 ir 8528 59 31 atitinkančiais prekių aprašymais.
                  Atsižvelgiant į monitoriaus objektyvias charakteristikas, kaip antai ekrano dydį, pritaikymą TV standartams ir palaikomus vaizdo režimus, netinkamą ilgai žiūrėti iš arti taško žingsnį, didelį skaistį, tai, kad monitorius pateikiamas su nuotolinio valdymo pultu, garso stiprinimo grandines, PIP funkciją ir fiksuotą stovą be kreipiamojo ir sukamojo mechanizmų, monitorius nelaikytinas skirtu naudoti vien tik arba daugiausia ADA sistemoje, priskiriamoje 8471 pozicijai. Todėl jis nepriskirtinas 8528 51 00 subpozicijai.
                  Kadangi monitorius gali rodyti iš ADA mašinos gaunamus signalus tokiu lygiu, kurio pakanka, kad jis tiktų praktiškai naudoti su ADA mašina, laikytina, kad jis gali priimtinu funkcionalumo lygiu rodyti iš automatinio duomenų apdorojimo mašinų gaunamus signalus.
                  Todėl monitorius klasifikuotinas kaip plokščiasis monitorius, galintis priimtinu funkcionalumo lygiu rodyti iš automatinio duomenų apdorojimo mašinų gaunamus signalus, kurio ekranas pagamintas naudojant skystakristalio vaizduoklio (LCD) technologiją, priskiriant KN kodą 8528 59 31.